શોક ઠરાવમાં મેયર કૃષ્ણવદન જોશીએ જણાવ્યું હતું કે,‘મ્યુનિસિપાલિટીની આ સભા સ્વતંત્ર ભારતના પ્રથમ ગવર્નર જનરલ માઉન્ટ બેટનના 79 વર્ષની વયે 27 ઓગસ્ટ, 1979ના રોજ આકસ્મિક રીતે થયેલા અવસાનની દુઃખ સાથે નોંધ લે છે. માઉન્ટ બેટને બીજા વિશ્વયુદ્ધમાં બ્રિટનના એક ઉચ્ચ લશ્કરી કમાન્ડર તરીકે સેવાઓ આપી હતી. તેઓ બ્રિટિશ સામ્રાજ્યના અંતિમ વાઇસરોય તરીકે રહી ચુક્યા હતા. ભારતના વાઇસરોય અને અંતિમ કાળના ગવર્નર જનરલ તરીકે દેશને તેમણે શાણપણયુક્ત દોરવણી આપી હતી. ભારતને સત્તાની સોંપણીમાં તેમણે મહત્ત્વનો ભાગ ભજવ્યો હતો. તે વખતના ગવર્નર જનરલ તરીકે તેમણે તમામ પ્રશ્નો પ્રત્યે પૂરી સહાનુભૂતિ દાખવી હતી. તેમના અવસાનથી ભારતે એક સાચો મિત્ર ગુમાવ્યો છે.’